section_heading: Srednjobosanske nošnje
paragraph_text: Ženske nošnje srednjobosanske vrste imaju i neke posebne karakteristike. Tu na prvom mjestu dolaze košulje od uzvodnog pamučnog ili miješanog beza, duge do gležanja, s nabranim klinima ispod ruke, koji se čine vrlo širokim. Zubun, kao najvažniji gornji haljetak, ovdje nije ujednačen kao u dinarskim nošnjama. Neke nošnje nemaju zubune, već kratke gunjiće ili čerme. Pregača u nošnjama Središnje Bosne, također nije bila svuda uobičajen haljetak. U nošnjama oko Žepča, Tuzle, Vareša, Kiseljaka, Fojnice i Kreševa pregače se nisu nosile. U nošnji na glavi kod djevojaka su karakteristični crveni fesići, a kod žena razni oblici kotura ispleteni od pruća, preko kojih dolazi četvrtasta marama, bijela, bez veza.